
Rīgā 2025. gada 16. decembrī (prot. Nr. 52 31. §)
Grozījumi Ministru kabineta 1999. gada 31. augusta noteikumos Nr. 304 "Noteikumi par operatīvajiem transportlīdzekļiem"
Izdoti saskaņā ar Ceļu satiksmes likuma 17.pantu
· 1. Izdarīt Ministru kabineta 1999. gada 31. augusta noteikumos Nr. 304 "Noteikumi par operatīvajiem transportlīdzekļiem" (Latvijas Vēstnesis, 1999, 286./289. nr.; 2001, 60. nr.; 2002, 114., 190. nr.; 2003, 165., 167. nr.; 2004, 90. nr.; 2005, 17. nr.; 2006, 134. nr.; 2008, 24., 202. nr.; 2009, 139. nr.; 2010, 93., 100. nr.; 2013, 127. nr.; 2014, 242. nr.; 2015, 128., 147. nr.; 2018, 38., 142. nr.; 2022, 154. nr.; 2023, 46., 203. nr.; 2024, 158., 212. nr.; 2025, 157. nr.) šādus grozījumus:
· 1.1. izteikt 5.1 punktu šādā redakcijā:
· "5.1 Tiesības lietot šo noteikumu 2.3. apakšpunktā minētos operatīvos transportlīdzekļus ir Valsts policijai, Valsts robežsardzei, Iekšējās drošības birojam, Korupcijas novēršanas un apkarošanas birojam, Militārajai policijai, Valsts drošības dienestam, Militārās izlūkošanas un drošības dienestam, Satversmes aizsardzības birojam, Nodokļu un muitas policijai, Valsts ugunsdzēsības un glābšanas dienestam operatīvo uzdevumu veikšanai, Ieslodzījuma vietu pārvaldei ieslodzīto konvojēšanai.";
· 1.2. svītrot 7.2.6. apakšpunktu;
· 1.3. izteikt 7.11. apakšpunktu šādā redakcijā:
· "7.11. tieslietu ministrs – transportlīdzekļiem, kurus Ieslodzījuma vietu pārvalde izmanto ieslodzīto konvojēšanai.";
· 1.4. papildināt ar 24. punktu šādā redakcijā:
· "24. Tiesības lietot šo noteikumu 2.3. apakšpunktā minētos operatīvos transportlīdzekļus ieslodzīto konvojēšanai ir Ieslodzījuma vietu pārvaldei."
· 2. Šo noteikumu 1.1. apakšpunkts stājas spēkā 2026. gada 1. janvārī.
· 3. Šo noteikumu 1.4. apakšpunkts ir spēkā līdz 2025. gada 31. decembrim.

	Ministru prezidentes pienākumu izpildītāja ‒ tieslietu ministre
	(paraksts*)
	I. Lībiņa-Egnere

	Tieslietu ministra vietā - iekšlietu ministrs
	(paraksts*)
	R. Kozlovskis


* Dokuments ir parakstīts ar drošu elektronisko parakstu

